

Οί 9 ί(Λΐ 5 ^ 9 ηεοΙ βγ I 
ΤίίθούοΓοε Μουπταρι 
ϋ3ΐβ: 2007.02.^^0:18:33 
ΕΕΤ 

Ρθ35θπ: δίβΠθο ΡϋΡ 
(βΓηόβεΙεΙβοΙ) ι 
ΙοοΒίΐοη: Αϋτβ|5, ΕΙΙίπϊΚο 
Τ γρο9Γ3ίίο 


5669 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 443 

11 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως μνημείων: του κτιρίου Α και της 
κεντρικής πύλης εισόδου, των κτιριακών εγκατα¬ 
στάσεων της ΟΟΐυΜΒΙΑ, φερόμενης ιδιοκτησίας 
ΜΑΡΜΙΝ Α.Ε., στη Λεωφ. Ηρακλείου 127, στον Πε¬ 
ρισσό Ν. Αττικής, σύμφωνα με το συνημμένο το- 


πογραφικό διάγραμμα. 1 

Χαρακτηρισμός ως μνημείου του ανεμόμυλου, φε¬ 
ρόμενης ιδιοκτησίας Δήμου Αγίου Νικολάου, στη 
θέση Καβαλαρά, Δ. Δ.Έξω Λακωνίων, του Δήμου 

Αγίου Νικολάου, Ν. Λασιθίου. 2 

Πρόγραμμα σπουδών των Ανωτέρων Σχολών Του¬ 
ριστικών Επαγγελμάτων (Α.Σ.Τ.Ε.) του Ο.Τ.Ε.Κ.». 3 


Α ΠΟΦΑΣΕΙ Σ 

Αριθμ. ΥΠΠΟ/ΔΙΝΕΣΑΚ/17836/521 (1) 


Χαρακτηρισμός ως μνημείων: του κτιρίου Α και της κεντρι¬ 
κής πύλης εισόδου, των κτιριακών εγκαταστάσεων της 
ΟΟΙϋΜΒΙΑ, φερόμενης ιδιοκτησίας ΜΑΡΜΙΝ Α.Ε., στη 
Λεωφ. Ηρακλείου 127, στον Περισσό Ν. Αττικής, σύμφω¬ 
να με το συνημμένο τοπογραφικό διάγραμμα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του ν. 1558/1985 «Περί Κυβερνήσεως και Κυβερ¬ 
νητικών Οργάνων που δημοσιεύθηκε στο Φ.Ε.Κ. 137/ 
Α/26.7.1985». 

β) του άρθρου 6 του ν. 3028/2002 «Για την προστα¬ 
σία των Αρχαιοτήτων και εν γένει της Πολιτιστικής 
Κληρονομιάς». 

γ) του ν. 2039/1992 «Περί Κύρωσης της Σύμβασης για 
την προστασία της αρχιτεκτονικής Κληρονομιάς της 
Ευρώπης Φ.Ε.Κ. 61/Α/13.4.1992). 

δ) του π.δ. 191/2003 «Περί Οργανισμού του ΥΠ.ΠΟ.». 


2. Τηνυπ’αριθμ.ΥΠΠΟ/ΔΟΕΠΥ/ΤΠΟΝΥΣ/14/3698/20.1.2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές ....» (Φ.Ε.Κ. 
70/Β/20.1.2004) καθώς και την υπ’ αριθμ. ΥΠΠΟ/ΔΟΕΠΥ/ 
ΤΠΟΝΥΣ/14/3698/20.1.2004 υπουργική απόφαση «Οργά¬ 
νωση και λειτουργία των Συμβουλίων του ν. 3028/2002» 
Φ.Ε.Κ. 70/Β/20.1.2004). 

3. Την πρόταση της Εφορείας Νεωτέρων Μνημείων 
Αττικής, την εισήγηση της Διεύθυνσης Νεώτερης και 
Σύγχρονης Αρχιτεκτονικής Κληρονομιάς, καθώς και τα 
λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων υπ’ αριθμ. 7/21.2.2006 πρακτι¬ 
κού, αποφασίζουμε: 

Χαρακτηρίζουμε ως μνημεία: 

Α. Το κτίριο Α, που σημειώνεται με τα στοιχεία ΑΒΓΔΑ 
(στο συνημμένο τοπογραφικό διάγραμμα) των κτιριακών 
εγκαταστάσεων της ΟΟΟύΜΒΙΑ, φερόμενης ιδιοκτησίας 
ΜΑΡΜΙΝ Α.Ε., επί της Λεωφόρου Ηρακλείου 127, στον Πε¬ 
ρισσό, Ν. Αττικής, διότι αποτελεί χαρακτηριστικό δείγμα 
κτιρίου ειδικής χρήσης με ιδιαίτερα αρχιτεκτονικά και 
δομικά στοιχεία, όπως αυτό διαμορφώθηκε στη δεκαε¬ 
τία του 1930, στα πλαίσια της βιομηχανικής ανάπτυξης, 
κατά την περίοδο του Μεσοπολέμου. 

Επίσης αποτελεί σημαντική μαρτυρία για την ιστορία 
της ελληνικής μουσικής βιομηχανίας από το 1933 έως 
το 1990 κατά την οποία υπήρξε άνθιση της ελληνικής 
μουσικής, με έργα μεγάλων Ελλήνων μουσικοσυνθετών 
και ερμηνευτών. 

Β. Την κεντρική πύλη της εισόδου του συγκροτήματος 
με την επιγραφή ΟΟΐυΜΒΙΑ, το οποίο μπορεί να μετα¬ 
κινηθεί για πολεοδομικούς ή ρυμοτομικούς λόγους. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 21 Μαρτίου 2006 

Ο ΥΠΟΥΡΓΟΣ 

ΓΙΩΡΓΟΣ ΒΟΥΛΓΑΡΑΚΗΣ 













ΙΔΙΟΠΗΣ.Α %ΛΗΡ. ΠΡΟΝΑΟΝ* 



ΞΑΝΘΗ Μ. Λ1ΑΝΟΠΟΥΛΟΥ 

ΔΙΠΛΩΜ. ΠΟΛΙΤΙΚΟΣ ΜΗΧΑΝΙΚΟΣ 

Αριθμ. ΥΠΠΟ/ΔΙΝΕΣΑΚ/17581/511 (2) 

Χαρακτηρισμός ως μνημείου του ανεμόμυλου, φερόμε- 
νης ιδιοκτησίας Δήμου Αγίου Νικολάου, στη θέση 
Καβαλαρά, Δ. Δ. Έξω Λακωνίων, του Δήμου Αγίου 
Νικολάου, Ν. Λασιθίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του ν. 1558/1985 «Περί Κυβερνήσεως και Κυβερνητικών 
Οργάνων που δημοσιεύθηκε στο Φ.Ε.Κ. 137/Α/26.7.1985». 

β) του άρθρου 6 του ν. 3028/2002 «Για την προστα¬ 
σία των Αρχαιοτήτων και εν γένει της Πολιτιστικής 
Κληρονομιάς». 

γ) του ν. 2039/1992 «Περί Κύρωσης της Σύμβασης για 
την προστασία της αρχιτεκτονικής Κληρονομιάς της 
Ευρώπης Φ.Ε.Κ. 61/Α/13.4.1992). 

δ) του π.δ. 191/2003 «Περί Οργανισμού του ΥΠ.ΠΟ.». 

2. Τηνυπ’αριθμ.ΥΠΠΟ/ΔΟΕΠΥ/ΤΠΟΝΥΣ/14/3698/20.1.2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές ....»(Φ.Ε.Κ. 70/ 
Β/20.1.2004) καθώς και την υπ’ αριθμ. ΥΠΠΟ/ΔΟΕΠΥ/ΤΠΟ- 
ΝΥΣ/14/3698/20.1.2004 υπουργική απόφαση «Οργάνωση 
και λειτουργία των Συμβουλίων του ν. 3028/2002» Φ.Ε.Κ. 
70/Β/20.1.2004). 

3. Την πρόταση της Υπηρεσίας Νεωτέρων Μνημείων 
και ΤεχνικώνΈργων Κρήτης, την εισήγηση της Διεύθυν¬ 
σης Νεώτερης και Σύγχρονης Αρχιτεκτονικής Κληρονο¬ 
μιάς, καθώς και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων υπ’ αριθμ. 6/16.2.2006 πρακτι¬ 
κού, αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του άρθρου 6, παρ. 1β του ν. 3028/2002, τον ανεμόμυλο 
φερόμενης ιδιοκτησίας Δήμου Αγίου Νικολάου, στη θέση 
Καβαλαρά, ΔΔ,Έξω Λακωνίων, του Ν. Λασιθίου, διότι απο¬ 
τελεί δείγμα προβιομηχανικού κτίσματος, με ιδιαίτερα 
μορφολογικά στοιχεία, στη δομή του και είναι άρρηκτα 
συνδεδεμένο με τις μνήμες των κατοίκων της περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2006 

Ο ΥΠΟΥΡΓΟΣ 

ΓΙΩΡΓΟΣ ΒΟΥΛΓΑΡΑΚΗΣ 
-♦- 

Αριθμ. 3917 (3) 

Πρόγραμμα σπουδών των Ανωτέρων Σχολών Τουρι¬ 
στικών Επαγγελμάτων (Α.Σ.Τ.Ε.) του Ο.Τ.Ε.Κ.». 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 5 του άρθρου 20 του ν. 3105/2003 
«Τουριστική Εκπαίδευση και Κατάρτιση, ρυθμίσεις για τον 
τουρισμό και άλλες διατάξεις» (ΦΕΚ 29/Α). 

2. Το π.δ. 122/2004 «Ανασύσταση Υπουργείου Τουρι¬ 
σμού» (ΦΕΚ 85/Α/2004). 

Το π.δ. 121/2004 «Διορισμός Υπουργών και Υφυπουρ¬ 
γών» (ΦΕΚ 84/Α/2004). 

3. Το π.δ. 33/15.2.2006 «Διορισμός μελών της Κυβερνή¬ 
σεως και Υφυπουργών» (ΦΕΚ 35/Α/2006). 

4. Την υπ’ αριθμ. Υ165/16.6.2005 (ΦΕΚ 150/Γ/22.6.2005) 
κοινή απόφαση του Πρωθυπουργού και του Υπουργού 


Τουριστικής Ανάπτυξης «Διορισμός Γ ενικού Γ ραμματέα 
Τουριστικής Ανάπτυξης». 

5. Το ν. 3270/8.10.2004 (ΦΕΚ 187/Α/11.10.2004) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

6. Την υπ’ αριθμ. 333/21.9.2004 απόφαση του Προέδρου 
του Δ.Σ. του ΟΤΕΚ (ΦΕΚ 1523/11.10.2004) σύμφωνα με την 
οποία όρισε επιτροπή που είχε ως έργο, εκτός των άλ¬ 
λων, την επεξεργασία των προγραμμάτων των ΑΣΤΕ. 

7. Την υπ’ αριθμ. 243/9.6.2005 απόφαση που λήφθηκε στην 
24 η συνεδρίαση του Δ.Σ. του Ο.Τ.Ε.Κ., αποφασίζουμε: 

I. Καθορίζουμε το Πρόγραμμα Σπουδών των Ανωτέ¬ 
ρων Σχολών Τουριστικής Εκπαίδευσης (Α.Σ.Τ.Ε.) του 
Οργανισμού Τουριστικής Εκπαίδευσης και Κατάρτισης 
(Ο.Τ.Ε.Κ.), ως ακολούθως: 


ΠΡΟΓΡΑΜΜΑΤΑ ΣΠΟΥΔΩΝ ΑΣΤΕ 
Α' ΕΞΑΜΗΝΟ ΣΠΟΥΔΩΝ 


Α/Α 

ΜΑΘΗΜΑΤΑ 

Κ.Μ. 

Ω.Ε. 

Θ 

Α.Π. 

Ε 

Φ.Ε. 

Δ.Μ. 

1 

Εισαγωγή 
στον Τουρι¬ 
σμό 

Υ 

2 

2 



6 

3 

2 

Μαγειρική 

Υ 

4 

2 


2 

8 

5 

3 

Εστιατορια- 
κή Τεχνική 

Υ 

4 

2 


2 

8 

5 

4 

Υπηρεσία 

Ορόφων 

Υ 

3 

2 


1 

7 

4 

5 

Οικονομικά 

Μαθηματικά 

Υ 

4 

2 

2 


8 

5 

6 

Αρχές Διοί¬ 
κησης 

Υ 

3 

2 

1 


7 

4 

7 

Αρχές Οικο¬ 
νομικής 

Υ 

3 

2 

1 


7 

4 


ΣΥΝΟΛΟ 


23 

14 

4 

5 

51 

30 


Β' ΕΞΑΜΗΝΟ ΣΠΟΥΔΩΝ 


Α/Α 

ΜΑΘΗΜΑΤΑ 

Κ.Μ. 

Ω.Ε. 

Θ 

Α.Π. 

Ε 

Φ.Ε. 

Δ.Μ. 

1 

Μαζική Πα¬ 
ραγωγή Φα¬ 
γητών 

Υ 

5 

2 


3 

9 

5 

2 

Μπαρ - Ποτά 
- Οινολογία 

Υ 

4 

2 


2 

8 

5 

3 

Εισαγωγή 
στους Η/Υ 

Υ 

5 

2 


3 

9 

5 

4 

Διαχείριση 
Τροφίμων 
και Ποτών 

Υ 

4 

2 

2 


8 

5 

5 

Στατιστική 

Επιχειρή¬ 

σεων 

Υ 

4 

2 

2 


8 

5 

6 

Γ ενικές Αρ¬ 
χές Λογιστι¬ 
κής 

Υ 

4 

2 


2 

8 

5 


ΣΥΝΟΛΟ 


26 

12 

4 

10 

50 

30 

Γ' ΕΞΑΜΗΝΟ ΣΠΟΥΔΩΝ 



ΔΈΞΑΜΗΝΟ ΣΠΟΥΔΩΝ 



Ε' ΕΞΑΜΗΝΟ ΣΠΟΥΔΩΝ 



ΣΤ' ΕΞΑΜΗΝΟ ΣΠΟΥΔΩΝ 

5 

Σεμινάριο 

Τελειόφοι¬ 

των 

Υ 

3 




9 

5 

6 

Ψυχαγωγία 

Ξενοδοχεί¬ 

ων 

Υ 

2 

2 



6 

3 

7 

Το ένα από 
τα δύο 



Τουριστική 

Ανάπτυξη 









Τουριστική 

Πολιτική 

ΕΥ 

2 

2 



6 

4 


ΣΥΝΟΛΟ 


21 

12 

3 

3 

51 

30 


Ζ' ΕΞΑΜΗΝΟ ΣΠΟΥΔΩΝ 


Α/Α 


Ω.Ε. 

Φ.Ε. 

Δ.Μ. 

1 

Πτυχιακή Εργασία 

4 

10 

20 

2 

Πρακτική Άσκηση 

35 

40 

10 


ΣΥΝΟΛΟ 

39 

50 

30 


ΤΟΜΕΑΣ ΓΕΝΙΚΗΣ ΚΑΙ ΕΙΔΙΚΗΣ ΥΠΟΔΟΜΗΣ 


α/α 

ΜΑΘΗΜΑΤΑ 

1 

Οικονομικά Μαθηματικά 

2 

Στατιστική Επιχειρήσεων 

3 

Στοιχεία Δικαίου 

4 

Αρχές Γ ενικής Λογιστικής 

5 

Λογιστική Εταιρειών 

6 

Αρχές Οικονομικής 

7 

Αρχές Διοίκησης 

8 

Εργασιακές Σχέσεις 

9 

Χρηματοοικονομική Διοίκηση 

10 

Εισαγωγή στους Η/Υ 


Κ.Μ. 

Κατηγορία Μαθήματος 

Υ. 

Υποχρεωτικό 

Ε.Υ. 

Επιλογής Υποχρεωτικό 

Ω.Ε. 

Ώρες Εβδομαδιαία 

Ο. 

Θεωρία 

Α.Π. 

Ασκήσεις Πράξεις 

Ε. 

Εργαστήριο 

Φ.Ε. 

Φόρτος Εργασίας 

Δ.Μ. 

Διδακτικές Μονάδες 


ΤΟΜΕΙΣ 

Το πρόγραμμα σπουδών των ΑΣΤΕ περιλαμβάνει 
τρεις τομείς και συγκεκριμένα: 

Α. ΤΟΜΕΑΣ ΓΕΝΙΚΗΣ ΚΑΙ ΕΙΔΙΚΗΣ ΥΠΟΔΟΜΗΣ 

1. Οικονομικά Μαθηματικά: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Α' εξάμηνο 3 ώρες εβδομαδιαίως 
και συγκεκριμένα 2 ώρες Θεωρία και 1 ώρα Ασκηση Πρά¬ 
ξης, με Φόρτο Εργασίας 7 και 4 Διδακτικές Μονάδες. 

Σκοπός του μαθήματος είναι να κατανοήσουν και να 
εμπεδώσουν οι φοιτητές τις βασικές έννοιες και πρα¬ 
κτικές των σύγχρονων οικονομικών μαθηματικών. 

Περίγραμμα μαθήματος: Η απόκτηση εξειδικευμένης 
γνώσης σε θέματα οικονομικών μαθηματικών, με σκοπό 
την επίλυση προβλημάτων που αναφύονται στις οικο- 
νομικροεμπορικές συναλλαγές, όπου βασικοί υπεισερ- 
χόμενοι παράγοντες είναι το χρήμα και ο τόκος. 

2. Στατιστική Επιχειρήσεων: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Β' εξάμηνο 4 ώρες εβδομαδιαίως 
και συγκεκριμένα 2 ώρες Θεωρία και 2 ώρες Ασκηση 
Πράξης, με Φόρτο Εργασίας 8 και 5 Διδακτικές Μονά¬ 
δες. 

Σκοπός του μαθήματος είναι να εξοικειωθούν οι φοι¬ 
τητές με τις βασικές έννοιες της στατιστικής επιστήμης 
και να εκπαιδευτούν στην κατανόηση, εφαρμογή και 
υπολογισμό των βασικών στατιστικών μεγεθών. 

Περίγραμμα μαθήματος: Η ανάλυση των βασικών 
αρχών και μεθόδων της στατιστικής επιστήμης και η 
εξοικείωση με τον υπολογισμό και την εφαρμογή των 
βασικών στατιστικών μεγεθών με χαρακτηριστικές 
ασκήσεις. 

3. Στοιχεία Δικαίου: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Γ' εξάμηνο 3 ώρες εβδομαδιαίως 
και συγκεκριμένα 2 ώρες Θεωρία και 1 ώρα Ασκηση Πρά¬ 
ξης, με Φόρτο Εργασίας 7 και 4 Διδακτικές Μονάδες. 

Σκοπός του μαθήματος είναι η παροχή απαραίτητων 
βασικών γνώσεων σχετικών με νομοθετικές ρυθμίσεις 
και η νομολογία που αφορούν το δίκαιο (αστικό, εμπο¬ 
ρικό, εργατικό, ευρωπαϊκό κλπ.). 

Περίγραμμα μαθήματος Η έννοια, διακρίσεις και πηγές 
Δικαίου. Βασικά στοιχεία Διοικητικού, Ιδιωτικού Ενοχι¬ 
κού, Εμπορικού, Εμπράγματου, Εργατικού και Ευρωπα¬ 
ϊκού Δικαίου. 

4. Γενικές Αρχές Λογιστικής: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Β' εξάμηνο 4 ώρες εβδομαδιαίως 
και συγκεκριμένα 2 ώρες Θεωρία και 2 ώρες Εργαστή¬ 
ριο, με Φόρτο Εργασίας 8 και 5 Διδακτικές Μονάδες. 

Σκοπός του μαθήματος είναι να εμπεδώσουν οι φοι¬ 
τητές τις βασικές και σύγχρονες λογιστικές μεθόδους 
και σκέψεις έτσι ώστε να είναι σε θέση να εφαρμόσουν 
τις γνώσεις τους τις γνώσεις τους στις οικονομικές 
μονάδες στις οποίες θα εργαστούν στο μέλλον. 

Περίγραμμα μαθήματος: Η ανάλυση και εφαρμογή των 
σύγχρονων μεθόδων και πρακτικών της λογιστικής. 

5. Λογιστική Εταιρειών: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Β' εξάμηνο 4 ώρες εβδομαδιαίως 
και συγκεκριμένα 2 ώρες θεωρία και 2 ώρες Εργαστή¬ 
ριο, με Φόρτο Εργασίας 8 και 5 Διδακτικές Μονάδες. 

Σκοπός του μαθήματος είναι να εξοικειωθούν οι φοιτη¬ 
τές με τις βασικές έννοιες και μορφές επιχειρηματικής 
δράσης και λογιστικής πρακτικής καθώς και να εξοικει¬ 
ωθούν με τα ιδιαίτερα χαρακτηριστικά κάθε εταιρικής 
μορφής. 

Περίγραμμα μαθήματος: Η ανάλυση των βασικών αρ¬ 
χών και μεθόδων της λογιστικής των εταιρειών και η 
εξοικείωση με την εφαρμογή. 

6. Αρχές Οικονομικής: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Α' εξάμηνο 3 ώρες εβδομαδιαίως 
και συγκεκριμένα 2 ώρες Θεωρία και 1 ώρα Ασκηση Πρά¬ 
ξης, με Φόρτο Εργασίας 7 και 4 Διδακτικές Μονάδες. 

Σκοπός του μαθήματος είναι να γίνει κατανοητή η 
σημασία της οικονομικής επιστήμης, καθώς επίσης οι 
βασικές αρχές, που τόσο μεγάλη σημασία έχουν στην 
καθημερινή ζωή των ανθρώπων. 

Περίγραμμα μαθήματος 

Η ανάλυση των βασικών αρχών της οικονομικής επι¬ 
στήμης και συγκεκριμένα τόσο της μικροοικονομικής, 
όσο και της μακροοικονομικής. 

7. Αρχές Διοίκησης: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Α' εξάμηνο 3 ώρες εβδομαδιαίως 
και συγκεκριμένα 2 ώρες Θεωρία και 1 ώρα Ασκηση Πρά¬ 
ξης, με Φόρτο Εργασίας 7 και 4 Διδακτικές Μονάδες. 

Σκοπός του μαθήματος είναι να προσεγγιστούν οι 
αρχές της διοικητικής επιστήμης και να αναλυθούν συ¬ 
νοπτικά τα κύρια συστατικά στοιχεία της διοίκησης που 
είναι ο προγραμματισμός, η οργάνωση, η διεύθυνση, ο 
συντονισμός και ο έλεγχος. 

Περίγραμμα μαθήματος 

Η ανάλυση των κύριων συστατικών στοιχείων της 
διοίκησης: προγραμματισμός, οργάνωση, διεύθυνση, 
συντονισμός, έλεγχος. 

8. Εργασιακές Σχέσεις: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Δ' εξάμηνο 2 ώρες εβδομαδιαίως 
Θεωρία, με Φόρτο Εργασίας 6 και 4 Διδακτικές Μο¬ 
νάδες. 

Σκοπός του μαθήματος είναι η διερεύνηση του κοινω¬ 
νικού ρόλου της εργασίας μέσα από την έρευνα του ερ¬ 
γασιακού περιβάλλοντος και τις κοινωνικές ψυχολογικές 
και εργομετρικές επιδράσεις και αλληλεπιδράσεις του 
καθώς, και η ερμηνεία των προβλημάτων οργάνωση και 
συνδικαλιστικής δράσης, ταξινόμησης των εργασιακών 
ομάδων και αύξησης της παραγωγικότητας στην εποχή 
της παγκοσμιοποίησης της οικονομίας. 

Περίγραμμα μαθήματος: Γενικά για την εργασία στο 
επιστημονικό επίπεδο, θεωρητικό υπόβαθρο της Κοι- 
νωνιολογίας και Ψυχολογίας για την εργασία. Μεθο¬ 
δολογία ανάλυσης Εργασιακών Σχέσεων. Ανάλυση και 
ερμηνεία των σύγχρονων δεδομένων που διέπουν τις 
εργασιακές σχέσεις στην Ελλάδα και διεθνώς. 

9. Χρηματοοικονομική Διοίκηση: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Ε' εξάμηνο 3 ώρες εβδομαδιαίως 
και συγκεκριμένα 2 ώρες Θεωρία και 1 ώρα Ασκηση Πρά¬ 
ξης, με Φόρτο Εργασίας 7 και 4 Διδακτικές Μονάδες. 

Σκοπός του μαθήματος είναι να κατανοήσουν και να 
εμπεδώσουν οι φοιτητές τις σύγχρονες θεωρίες και 
μεθόδους οικονομικής οργάνωσης και διοίκησης των 
επιχειρήσεων. 


Περίγραμμα μαθήματος: Η απόκτηση εξειδικευμένης 
γνώσης σε θέματα οικονομικού σχεδιασμού, οικονομικής 
ανάλυσης και πληροφόρησης με σκοπό την συμβολή στη 
λήψη κατάλληλων λειτουργικών και επενδυτικών απο¬ 
φάσεων σε ξενοδοχειακές και λοιπές επιχειρήσεις. 

10. Εισαγωγή στους Η/Υ: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Β' εξάμηνο 5 ώρες εβδομαδιαίως 
και συγκεκριμένα 2 ώρες Θεωρίας και 3 ώρες Εργαστή¬ 
ριο, με Φόρτο Εργασίας 9 και 5 Διδακτικές Μονάδες. 

Σκοπός του μαθήματος είναι η απόκτηση γνώσεων για 
τον Η/Υ και τη λειτουργία του, καθώς και η απόκτηση 
ικανότητας χρήσης προγραμμάτων Η/Υ. 

Περίγραμμα μαθήματος: Το υπολογιστικό σύστημα και 
ο υπολογιστής. Χρήση Η/Υ και γραφικά περιβάλλοντα 
επικοινωνίας. Σύγχρονα προγράμματα Η/Υ επεξεργα¬ 
σίας κειμένου, υπολογιστικών φύλλων, παρουσιάσεων, 
ίηΙθΓΠθΙ και τοπικά δίκτυα. 


Β. ΤΟΜΕΑΣ ΕΠΙΣΤΗΜΟΝΙΚΟΥ ΤΟΥΡΙΣΜΟΥ 
ΤΟΜΕΑΣ ΕΠΙΣΤΗΜΟΝΙΚΟΥ ΤΟΥΡΙΣΜΟΥ 


α/α 

ΜΑΘΗΜΑΤΑ 

1 

Εισαγωγή στον Τουρισμό 

2 

Τουριστική Κοινωνιολογία 

3 

Τουριστική Ψυχολογία 

4 

Τουριστική Οικονομία 

5 

Τουριστικό Μάρκετινγκ 

6 

Ξενοδοχειακή Νομοθεσία 

7 

Προώθηση Ξενοδοχειακού Προϊόντος 

8 

Τουριστική Γεωγραφία της Ελλάδας 

9 

Διοίκηση Ξενοδοχειακών Επιχειρήσεων 

10 

Τουριστική Ανάπτυξη 

11 

Τουριστική Πολιτική 

12 

Επιχειρηματικότητα και τουρισμός 

13 

Διαπολιτισμική Εκπ/ση και Επικοινωνία στον 
Τουρισμό 

14 

Έρευνα Τουριστικής Αγοράς 

15 

Καταναλωτική Συμπεριφορά Τουρίστα 

16 

Επαγγελματικός Τουρισμός 


1. Εισαγωγή στον Τουρισμό: 

Ανήκει στην Κατηγορία των Υποχρεωτικών Μαθημάτων 
διδάσκεται στο Α' εξάμηνο 2 ώρες θεωρία εβδομαδιαί¬ 
ως, με Φόρτο Εργασίας 6 και 3 Διδακτικές Μονάδες. 

Σκοπός του μαθήματος είναι αφ' ενός μεν να γίνει 
κατανοητό το εννοιολογικό περιεχόμενο του τουρισμού, 
αφ’ ετέρου δε να συνειδητοποιηθούν οι οικονομικές, 
κοινωνικές, πολιτιστικές και περιβαλλοντικές επιδράσεις 
που ασκεί η ανάπτυξή του σε μια χώρα και συγκεκριμένα 
τόσο οι θετικές, όσο και οι αρνητικές. 

Περίγραμμα μαθήματος 

Το τουριστικό φαινόμενο. Οι διαστάσεις του. Η εξελι¬ 
κτική του πορεία. Οι οικονομικές, κοινωνικές, πολιτιστι¬ 
κές και περιβαλλοντικές επιδράσεις του. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5675 


2. Τουριστική Κοινωνιολογία: 

Ανήκει στην Κατηγορία των Επιλογής Υποχρεωτικών 
Μαθημάτων διδάσκεται στο Γ' εξάμηνο 2 ώρες θεωρία 
εβδομαδιαίως, με Φόρτο Εργασίας 6 και 3 Διδακτικές 
Μονάδες. 

Σκοπός του μαθήματος είναι η συνθετική ερμηνεία της 
σύγχρονης κοινωνίας και των θεσμών της συνολικά στα 
πλαίσια της τουριστικής ανάπτυξης και εννοιολογική 
αντιμετώπιση του ελληνικού και διεθνούς τουρισμού 
μέσα από τις Κοινωνικές Επιστήμες. 

Περίγραμμα μαθήματος: Γενικά για την τουριστική 
κοινωνιολογία, θεωρητικό υπόβαθρο της κοινωνιολογίας 
τουρισμού. Μεθοδολογικές προσεγγίσεις των κοινωνι¬ 
κών επιστημών στον τουρισμό- Ανάλυση και ερμηνεία 
κοινωνικών παραμέτρων σε σχέση με τα πολιτιστικά 
και περιβαλλοντικά δεδομένα. 

3. Τουριστική Ψυχολογία: 

Ανήκει στην Κατηγορία των Επιλογής Υποχρεωτικών 
Μαθημάτων διδάσκεται στο Γ' εξάμηνο 2 ώρες θεωρία 
εβδομαδιαίως, με Φόρτο Εργασίας 6 και 3 Διδακτικές 
Μονάδες. 

Σκοπός του μαθήματος είναι να διερευνηθεί, η συμπε¬ 
ριφορά των τουριστών όσο και των ασχολούμενων με 
τα τουριστικά επαγγέλματα με στόχο την αξιοποίηση 
αυτών των στοιχείων για την ανάλυση της εν γένει 
τουριστικής συμπεριφοράς. Τουριστικής συμπεριφοράς, 
που στοχεύει μέσα από την αναζήτηση των «διαθέσεων» 
και των αναγκών στην ικανοποίηση των επιθυμιών των 
σύγχρονων τουριστών. 

Περίγραμμα μαθήματος: Γ ενικά για την τουριστική 
ψυχολογία, θεωρητικό υπόβαθρο της τουριστικής ψυ¬ 
χολογίας. Μεθοδολογικές διακρίσεις ανάμεσα στην 
ψυχολογία των τουριστών και την ψυχολογία των ερ¬ 
γαζόμενων στις τουριστικές επιχειρήσεις. Διερεύνηση 
γενικών και ειδικών θεμάτων και τουριστική ψυχολογία. 
Διαδικασία λήψης αποφάσεων και ψυχολογία. 

4. Τουριστική Οικονομία: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Γ' εξάμηνο 4 ώρες εβδομαδιαίως 
και συγκεκριμένα 2 ώρες Θεωρία και 2 ώρες Ασκήσεις 
Πράξης, με Φόρτο Εργασίας 8 και 5 Διδακτικές Μονά¬ 
δες. 

Σκοπός του μαθήματος, είναι να συνειδητοποιηθεί ότι 
η τουριστική οικονομία αποτελεί έναν εξειδικευμένο 
κλάδο της οικονομικής επιστήμης, που ασχολείται με τη 
μελέτη των οικονομικών σχέσεων που δημιουργούνται 
και αναπτύσσονται κατά τη διαδικασία παραγωγής και 
κατανάλωσης ή χρήσης τουριστικών προϊόντων, η αυ¬ 
τοτέλεια της οποίας με το πέρασμα του χρόνου γίνεται 
ολοένα και σαφέστερη. 

Περίγραμμα μαθήματος: Η τουριστική οικονομία. Η 
ζήτηση τουριστικών προϊόντων. Οι βασικοί συντελε¬ 
στές τουριστικής παραγωγής. Η προσφορά τουριστικών 
προϊόντων. Η μέτρηση και πρόβλεψη της τουριστικής 
ζήτησης. Η τουριστική ανάπτυξη και ο προγραμματι¬ 
σμός της. 

5. Τουριστικό Μάρκετινγκ: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Ε' εξάμηνο 4 ώρες εβδομαδιαίως και 
συγκεκριμένα 2 ώρες Θεωρία και 2 ώρες Ασκήσεις Πρά¬ 
ξης, με Φόρτο Εργασίας 7 και 4 Διδακτικές Μονάδες. 

Σκοπός του μαθήματος, είναι να γίνουν κατανοητές οι 
γενικές αρχές του τουριστικού μάρκετινγκ και κυρίως 


να αποκαλυφθεί ο τρόπος με τον οποίον αυτές μπο¬ 
ρούν να εφαρμοστούν αποτελεσματικά στην τουριστική 
βιομηχανία, προκειμένου να διατεθούν επικερδώς τα 
προϊόντα της στην τουριστική αγορά. 

Περίγραμμα μαθήματος: Το τουριστικό μάρκετινγκ και 
ο προγραμματισμός του. Η έρευνα τουριστικού μάρ¬ 
κετινγκ. Η τμηματοποίηση της τουριστικής αγοράς. Η 
τιμολόγηση του τουριστικού προϊόντος. Η διανομή του 
τουριστικού προϊόντος. Τα εργαλεία της προώθησης 
του τουριστικού προϊόντος. 

6. Ξενοδοχειακή Νομοθεσία: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Ε' εξάμηνο 3 ώρες εβδομαδιαίως 
και συγκεκριμένα 2 ώρες Θεωρία και 1 ώρα Άσκηση Πρά¬ 
ξης, με Φόρτο Εργασίας 7 και 4 Διδακτικές Μονάδες. 

Σκοπός του μαθήματος, είναι η παροχή απαραίτητων 
βασικών γνώσεων σχετικών με νομοθετικές ρυθμίσεις 
και νομολογία που αφορούν όλο το φάσμα τις ξενοδο¬ 
χειακές επιχειρήσεις. 

Περίγραμμα μαθήματος: Νομοθετικό πλαίσιο λειτουρ¬ 
γίας ξενοδοχείων. Γ ενικά μέτρα και διατάξεις. 

7. Προώθηση Ξενοδοχειακού Προϊόντος: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Ε' εξάμηνο 4 ώρες εβδομαδιαίως 
και συγκεκριμένα 2 ώρες θεωρία και 2 ώρες Ασκήσεις 
Πράξης, με Φόρτο Εργασίας 8 και 5 Διδακτικές Μονά¬ 
δες. 

Σκοπός του μαθήματος, είναι η εξοικείωση στη χρησι¬ 
μοποίηση τεχνικών και μεθόδων, που συμβάλλουν στην 
προώθηση του ξενοδοχειακού προϊόντος στις ξενοδο¬ 
χειακές αγορές. 

Περίγραμμα μαθήματος: Το ξενοδοχειακό προϊόν και 
η διάθεσή του. Οι κύριες προωθητικές τεχνικές του 
ξενοδοχειακού προϊόντος. Οι αποτελεσματικότερες 
μέθοδοι προώθησης του ξενοδοχειακού προϊόντος. Ο 
προγραμματισμός της προώθησης του ξενοδοχειακού 
προϊόντος. 

8. Τουριστική Γεωγραφία της Ελλάδας: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Δ' εξάμηνο 3 ώρες εβδομαδιαίως 
και συγκεκριμένα 2 ώρες Θεωρία και 1 ώρα Άσκηση Πρά¬ 
ξης, με Φόρτο Εργασίας 7 και 4 Διδακτικές Μονάδες. 

Σκοπός του μαθήματος, είναι η μελέτη των γεωγρα¬ 
φικών και παράλληλα οικονομικών και κοινωνικών χα¬ 
ρακτηριστικών των τουριστικών περιοχών της Ελλάδας. 
Η εξέταση των φυσικών παραγόντων που ωθούν τους 
ταξιδιώτες σε συγκεκριμένους τόπους και οι ενδιάμε¬ 
σοι φορείς του συστήματος μεταφορών που καθιστούν 
δυνατό το τουριστικό ταξίδι. 

Περίγραμμα μαθήματος: 

Γ ενικά στοιχεία της τουριστικής γεωγραφίας της Ελ¬ 
λάδας. Κυριότεροι τουριστικοί προορισμοί της χώρας. 
Κατά γεωγραφικό διαμέρισμα θα εξεταστούν: Γεωγρα- 
φική θέση, πολιτιστικά και διοικητικά στοιχεία, φύση και 
μορφολογία εδάφους. Αξιοθέατα με τουριστικό ενδια¬ 
φέρον, εναλλακτικές μορφές τουρισμού, συγκοινωνίες, 
μουσεία και αρχαιολογικοί χώροι, κλίμα, πολιτιστικές 
εκδηλώσεις κ.λπ.. 

9. Διοίκηση Ξενοδοχειακών Επιχειρήσεων: 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Ε' εξάμηνο 5 ώρες εβδομαδιαίως και 
συγκεκριμένα 2 ώρες Θεωρία και 3 ώρες Ασκήσεις Πρά¬ 
ξης, με Φόρτο Εργασίας 8 και 5 Διδακτικές Μονάδες. 

Σκοπός του μαθήματος: είναι να μυηθούν οι σπουδα¬ 
στές στην άσκηση αποτελεσματικού πιαπαροπιοπί στις 
ξενοδοχειακές επιχειρήσεις. 

Περίγραμμα μαθήματος: Η ανάπτυξη της ξενοδοχεια¬ 
κής βιομηχανίας. Τα κυριότερα τμήματα της ξενοδοχεια¬ 
κής επιχείρησης. Ο ρόλος του πιαπαροΓ στο ξενοδοχείο. 
Στατιστικοί δείκτες για ξενοδοχειακές επιχειρήσεις. Δι¬ 
αχείριση ανθρώπινων πόρων. Διοίκηση ολικής ποιότητας 
στα ξενοδοχεία. Ξενοδοχειακή πολιτική. 

10. Τουριστική Ανάπτυξη 

Ανήκει στην Κατηγορία των Επιλογής Υποχρεωτικών 
Μαθημάτων διδάσκεται στο ΣΤ' εξάμηνο 2 ώρες θεωρί¬ 
ας εβδομαδιαίως με Φόρτο Εργασίας 6 και 4 Διδακτικές 
Μονάδες. 

Σκοπός του μαθήματος, είναι η ανάδειξη της σημασίας 
του τουρισμού, ως κλάδου της οικονομικής δραστηρι¬ 
ότητας με προοπτική, στο ρόλο που διαδραματίζει αυ¬ 
τός στην προσπάθεια των λαών των αναπτυσσομένων 
χωρών και των πολιτικών τους εξουσιών να σπάσουν 
το φράγμα της οικονομικής υπανάπτυξης και να προ¬ 
οδεύσουν. 

Περίγραμμα μαθήματος: Το τουριστικό φαινόμενο. Η 
συμβολή του στην οικονομική ανάπτυξη. Ο προγραμ¬ 
ματισμός της τουριστικής ανάπτυξης. Η ανάπτυξη του 
τουρισμού στην Ελλάδα. 

11. Τουριστική Πολιτική 

Ανήκει στην Κατηγορία των Επιλογής Υποχρεωτικών 
Μαθημάτων διδάσκεται στο ΣΤ' εξάμηνο 2 ώρες θεωρί¬ 
ας εβδομαδιαίως με Φόρτο Εργασίας 6 και 4 Διδακτικές 
Μονάδες. 

Σκοπός του μαθήματος, είναι να αναλυθεί ο ρυθμι¬ 
στικός ρόλος του κράτους στην τουριστική οικονομία, 
δηλαδή η εσκεμμένη και ρυθμιστική παρέμβαση του σε 
αυτήν, προκειμένου να επηρεάσει την παραγωγική της 
δραστηριότητα προς την επιθυμητή κατεύθυνση. 

Περίγραμμα μαθήματος: Γενικά για την τουριστική 
πολιτική. Το θεωρητικό υπόβαθρο της τουριστικής πο¬ 
λιτικής. Γ ενικές επιδιώξεις, σκοποί και στόχοι. Μέσα και 
μέτρα. Προγραμματισμός τουριστικής πολιτικής. Διαδι¬ 
κασία λήψης αποφάσεων τουριστικής πολιτικής. 

12. Επιχειρηματικότητα και Τουρισμός. Ανήκει στην 
Κατηγορία των Υποχρεωτικών Μαθημάτων διδάσκεται 
στο ΣΤ' εξάμηνο 3 ώρες Θεωρίας εβδομαδιαίως με 
Φόρτο Εργασίας 9 και 5 Διδακτικές Μονάδες. 

Σκοπός του μαθήματος είναι η ενημέρωση των ευκαι¬ 
ριών που παρέχονται στους νέους επιχειρηματίες και 
τα κίνητρα που παρέχει η πολιτεία για σταδιοδρομία 
σε υποκλάδους της τουριστικής βιομηχανίας. 

Περίγραμμα μαθήματος: Ανάπτυξη επιχειρηματικής 
δραστηριότητας σε διάφορους υποκλάδους της του¬ 
ριστικής βιομηχανίας. Πηγές χρηματοδότησης. Προ¬ 
ϋποθέσεις χρηματοδότησης. Κοινοτικές και κρατικές 
επιχορηγήσεις. Παροχή υποστηρικτικών Υπηρεσιών. 
Διάφορα κίνητρα. 

13. Διαπολιτισμική Εκπαίδευση και Επικοινωνία στον 
Τουρισμό 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Ε' εξάμηνο 3 ώρες εβδομαδιαίως 


και συγκεκριμένα 2 ώρες θεωρία και 1 ώρα Άσκηση Πρά¬ 
ξης με Φόρτο Εργασίας 7 και 4 Διδακτικές Μονάδες. 

Σκοπός του μαθήματος, είναι η καλλιέργεια και η ανά¬ 
πτυξη διαπολιτισμικής επικοινωνιακής ικανότητας που 
θα επιτρέψει την ανταπόκριση στις προσδοκίες των 
τουριστών αλλά και την ταυτόχρονη διάχυση πληρο¬ 
φοριών σχετικά με τον ελληνικό πολιτισμό. 

Περίγραμμα μαθήματος: Ο τουρισμός ως κατ’ εξο¬ 
χήν πεδίο διαπολιτισμικών επαφών. Η θετική έκβαση 
αυτών των επαφών και συγκεκριμένα η επικοινωνιακή 
ανταπόκριση στις προσδοκίες των επισκεπτών. Βασικές 
Αρχές λεκτικής και μη λεκτικής επικοινωνίας. Βασικές 
έννοιες και Αρχές της Διαπολιτισμικής επικοινωνίας με 
έμφαση στις έννοιες του πολιτισμού και των πολιτισμι¬ 
κών διαφορών, στη σημασία της γλώσσας ως φορέα 
διαπολιτισμικών διαφορών, στη σημασία της γλώσσας 
ως φορέα πολιτισμικών κωδικών και στον ρόλο των προ¬ 
καταλήψεων και των στερεοτύπων στην επικοινωνία. 

14. Έρευνα Τουριστικής Αγοράς: 

Ανήκει στην Κατηγορία των Επιλογής Υποχρεωτικών 
Μαθημάτων διδάσκεται στο Ε' εξάμηνο 2 ώρες θεωρίας 
εβδομαδιαίως, με Φόρτο Εργασίας 6 και 4 Διδακτικές 
Μονάδες. 

Σκοπός του μαθήματος είναι η εξοικείωση των σπου¬ 
δαστών με τις ερευνητικές μεθόδους που χρησιμοποι¬ 
ούνται προκειμένου να διαπιστωθεί ποια τουριστικά 
προϊόντα ζητούνται εκ μέρους των πιθανών τουριστών 
και σε ποια τιμή είναι διατεθειμένοι να τα αγοράσουν 
για να τα χρησιμοποιήσουν για την ικανοποίηση συγκε¬ 
κριμένων αναγκών ή επιθυμιών. 

Περίγραμμα μαθήματος: Μεθοδολογικές προσεγγίσεις 
της'Ερευνας Τουριστικά Αγοράς. Ερευνητικά δείγματα 
και δειγματοληψία. Ερωτηματολόγια έρευνας τουρι¬ 
στικής αγοράς. Προσωπικές συνεντεύξεις. Συλλογή και 
επεξεργασία στοιχείων ποσοτικής έρευνας. Πόρισμα 
έρευνας τουριστικής αγοράς. 

15. Καταναλωτική Συμπεριφορά Τουρίστα: 

Ανήκει στην Κατηγορία των Επιλογής Υποχρεωτικών 
Μαθημάτων διδάσκεται στο Ε' εξάμηνο 2 ώρες θεωρίας 
εβδομαδιαίως, με Φόρτο Εργασίας 6 και 4 Διδακτικές 
Μονάδες. 

Σκοπός του μαθήματος είναι η διερεύνηση της συ¬ 
μπεριφοράς του καταναλωτή στη διαμόρφωση της 
προσφοράς και ζήτησης τουριστικών προϊόντων και 
υπηρεσιών, καθώς επίσης η ανάλυση των ψυχολογικών, 
κοινωνικών και οικονομικών παραγόντων που επηρεά¬ 
ζουν καθοριστικά. 

Περίγραμμα μαθήματος: Παράμετροι που επηρεάζουν 
τη συμπεριφορά του καταναλωτή και καθιστούν κα¬ 
θοριστικά τον επηρεασμό της διαμόρφωσης τόσο της 
προσφοράς τουριστικών αγαθών και υπηρεσιών όσο και 
την κατανάλωσή τους. 

16. Επαγγελματικός Τουρισμός: 

Ανήκει στην Κατηγορία των Υποχρεωτικών Μαθημάτων 
διδάσκεται στο ΣΤ' εξάμηνο 3 ώρες εβδομαδιαίως και 
συγκεκριμένα 2 ώρες Θεωρίας και 1 ώρα Άσκηση Πράξης 
με Φόρτο Εργασίας 7 και 4 Διδακτικές Μονάδες. 

Σκοπός του μαθήματος είναι η αντιμετώπιση διοικη¬ 
τικών και τεχνικών προβλημάτων που σχετίζονται με 

το συνεδριακό τουρισμό, τον τουρισμό των κινήτρων 
και τον τουρισμό εκθέσεων. Μέτρα και τεχνικές για την 
προώθηση των πωλήσεών τους και την αντιμετώπιση 
προβλημάτων που συνεπάγεται η ανάπτυξή τους. 

Περίγραμμα μαθήματος: Προσέγγιση της δυναμικής 
των κυριοτέρων μορφών του επαγγελματικού τουρισμού 
όπως ο τουρισμός συνεδρίων, εκθέσεων και κινήτρων. 
Προϋποθέσεις και προοπτικές ανάπτυξής τους στην 
Ελλάδα. Οι δυνατότητες παραγωγής και σύνθεσης συ- 
νεδριακών υπηρεσιών και η τιμολόγησή τους. Οι ξενοδο¬ 
χειακοί συνεδριακοί χώροι και τα αυτόνομα συνεδριακό 
κέντρα, ο εξοπλισμός τους και το ανθρώπινο δυναμικό. 
Λειτουργίες προετοιμασίας και διεξαγωγή συνεδρίων 
καθώς και τεχνικές και μέσα αύξησης των πωλήσεών 
τους. 


Γ. ΤΟΜΕΑΣ ΞΕΝΟΔΟΧΕΙΑΚΗΣ ΤΕΧΝΙΚΗΣ 
ΤΟΜΕΑΣ ΞΕΝΟΔΟΧΕΙΑΚΗΣ ΤΕΧΝΙΚΗΣ 


α/α 

ΜΑΘΗΜΑΤΑ 

1 

Μαγειρική 

2 

Εστιατοριακή Τεχνική 

3 

Υπηρεσία Ορόφων 

4 

Μαζική Παραγωγή Φαγητών 

5 

Μπαρ - Ποτά - Οινολογία 

6 

Διαχείρηση Τροφίμων και Ποτών 

7 

Οργάνωση και Λειτουργία Επισιτιστικών Μο¬ 
νάδων 

8 

Αρχιτεκτονική - Εξοπλισμός Ξενοδοχείων 

9 

Τήρηση Λογαριασμών Πελατών 

10 

Συντήρηση Εγκαταστάσεων και Εξοπλισμοί 
Ξενοδοχείων 

11 

Ξενοδοχειακό Λογισμικό 

12 

Μηχανοργάνωση Ξενοδοχείων 

13 

Υπηρεσία Υποδοχής και Κρατήσεων 

14 

Ψυχαγωγία Ξενοδοχείων 

15 

Ορολογία Αγγλικής γλώσσας 

16 

Ορολογία Β' ξένης γλώσσας 


1. Μαγειρική 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Α' εξάμηνο 4 ώρες εβδομαδιαίως 
και συγκεκριμένα 2 ώρες Θεωρίας και 2 ώρες Εργαστή¬ 
ριο με Φόρτο Εργασίας 8 και 5 Διδακτικές Μονάδες. 

Σκοπός του μαθήματος, είναι η εκτεταμένη περιγραφή 
των μεθόδων παρασκευής εδεσμάτων ώστε να γίνει 
κατανοητός από τους σπουδαστές ο διαχωρισμός τους 
βάση των ειδικών χαρακτηριστικών και την φύση της 
ύλης προς επεξεργασία ώστε να γίνεται η ορθότερη 
επιλογή του τρόπου μαγειρέματος ανά περίπτωση. Ανα¬ 
λύονται οι διάφορες κατηγορίες σούπας, ζωμών και 
σαλτσών με τα ιδιαίτερα χαρακτηριστικά τους καθώς 
και η ανατομία των σφαγίων ζώων με τις διάφορες 
ποιότητες κρέατος ώστε να γίνεται η ορθή επιλογή της 
μεθόδου παρασκευής σε κάθε ένα ξεχωριστά. 


Περίγραμμα μαθήματος: Η επεξήγηση των διαφόρων 
μαγειρικών μεθόδων στην παρασκευή των εδεσμάτων 
και η επίδρασης των φυσικών και χημικών ιδιοτήτων 
της ύλης σε αυτά. 

2. Εστιατοριακή Τεχνική 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Α' εξάμηνο 4 ώρες εβδομαδιαίως 
και συγκεκριμένα 2 ώρες Θεωρίας και 2 ώρες Εργαστή¬ 
ριο με Φόρτο Εργασίας 8 και 5 Διδακτικές Μονάδες. 

Σκοπός του μαθήματος, είναι η μετάδοση των απαραί¬ 
τητων δεξιοτήτων, γνώσεων και τρόπων για την άρτια 
παροχή υπηρεσιών στο χώρο της Εστίασης δίνοντας 
έμφαση στην ποιότητα παροχής υπηρεσιών στο χώρο 
της εστίασης, δίνοντας έμφαση στην ποιότητα και άρι- 
στη τεχνική εξειδίκευση. 

Περίγραμμα μαθήματος: Η εστιατοριακή τέχνη πα¬ 
ρελθόν και παρόν. Τύποι και ιδιαίτερα χαρακτηριστικά 
των επισιτιστικών επιχειρήσεων. Οργανογράμματα προ¬ 
σωπικού και μοντέλα ιεραρχίας. Συστήματα εργασίας, 
τρόποι σερβιρίσματος, ειδικά μενού και ειδικές δεξιό¬ 
τητες παραθέσεως. 

3. Υπηρεσία Ορόφων 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Α' εξάμηνο 3 ώρες εβδομαδιαίως 
και συγκεκριμένα 2 ώρες Θεωρίας και 1 ώρα Εργαστήριο 
με Φόρτο Εργασίας 7 και 4 Διδακτικές Μονάδες. 

Σκοπός του μαθήματος, η κατανόηση της σημασίας 
του τμήματος των ορόφων, του ρόλου του καθαρού και 
υγιεινού περιβάλλοντος στην ξενοδοχειακή επιχείρηση, 
ο προσδιορισμός όλων των λειτουργιών και των προ- 
σφερόμενων υπηρεσιών του τμήματος, η απόκτηση των 
επαγγελματικών γνώσεων και η ανάπτυξη τεχνικών και 
προσωπικών δεξιοτήτων για την παροχή των υπηρεσιών 
στο τμήμα των Ορόφων. 

Περίγραμμα μαθήματος: Ο ρόλος του τμήματος των 
Ορόφων στη ξενοδοχειακή επιχείρηση. Οι χώροι και 
το προσωπικό του τμήματος. Μέθοδοι και εξοπλισμός 
καθαρισμού των χώρων. Οι προσφερόμενες υπηρεσίες, 
ο προγραμματισμός και η ανάλυση των εργασιών. Ιμα¬ 
τισμός, Πλυντήριο και Λινοθήκη. Οικονομική διαχείριση 
του τμήματος. Γ ενικές αρχές διακόσμησης των χώρων 
του ξενοδοχείου. Ανακαινίσεις ξενοδοχείων. 

4. Μαζική Παραγωγή Φαγητών 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Β' εξάμηνο 5 ώρες εβδομαδιαίως 
και συγκεκριμένα 2 ώρες Θεωρίας και 3 ώρες Εργαστή¬ 
ριο με Φόρτο Εργασίας 9 και 5 Διδακτικές Μονάδες. 

Σκοπός του μαθήματος, η ανάλυση για τη διαμόρφω¬ 
ση χώρου μιας επιχείρησης μαζικής εστίασης, η διά¬ 
ταξη των μηχανημάτων και αρμοδιοτήτων σε αυτούς, 
οι ισχύοντες υγειονομικοί κανονισμοί, οι κίνδυνοι αλ¬ 
λοίωσης τροφίμων, οι τρόποι διακίνησης, συντήρησης, 
παραγωγής και διάθεσης τροφίμων μαζικής εστίασης. 
Αναλύονται τα διάφορα συντηρητικά και πρόσθετα στα 
τρόφιμα καθώς και οι εναλλακτικές λύσεις και τρόποι 
διάθεσης μέρους έτοιμων εδεσμάτων στις επιχειρήσεις 
μαζικής εστίασης. Γίνεται μια ανάλυση της φύσης των 
τροφίμων και των επιπτώσεων των μεθόδων παραγω¬ 
γής σε αυτά για την ορθολογιστικότερη χρήση του σε 
κάθε περίπτωση. 

Περίγραμμα μαθήματος: Η εφαρμογή των μεθόδων 
μαγειρέματος στην μαζική παραγωγή φαγητών, η σωστή 

διάταξη και επιλογή τους για την μεγιστοποίηση της 
ικανοποίησης των πελατών και την ελαχιστοποίηση του 
κόστους παραγωγής. 

5. Μπαρ - Ποτά - Οινολογία 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Β' εξάμηνο 4 ώρες εβδομαδιαίως 
και συγκεκριμένα 2 ώρες Θεωρίας και 2 ώρες Εργαστή¬ 
ριο με Φόρτο Εργασίας 8 και 5 Διδακτικές Μονάδες. 

Σκοπός του μαθήματος, η απόκτηση των απαραίτητων 
γνώσεων και η ανάπτυξη των απαραίτητων γνώσεων 
για την ανάπτυξη ορισμένων βασικών δεξιοτήτων της 
παρασκευής και παρουσίασης των προϊόντων που δι¬ 
αθέτουν οι επιχειρήσεις αυτού του είδους, καθώς και 
του εξοπλισμού που χρησιμοποιούν. 

Περίγραμμα μαθήματος: Το μπαρ ως επιχείρηση. Τα 
τμήματα, ο εξοπλισμός τα έπιπλα και οι εγκαταστάσεις. 
Το προσωπικό του τμήματος. Τα προϊόντα του Μπαρ. 
Στοιχεία ελέγχου και τιμολόγησης των προϊόντων. 
Ιστορικό του κρασιού - αμπέλου. Ποικιλίες αμπέλου. Το 
κρασί, ορισμός και διακρίσεις. Εμφιάλωση, παλαίωση 
συντήρηση, διατήρηση, κάβα, ετικέτα. Ο οινοχόος και 
το σερβίρισμα του κρασιού. Γευσιγνωσία. Κρασιά και 
ποικιλίες ανά τον κόσμο. 

6. Διαχείριση Τροφίμων και Ποτών 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Β' εξάμηνο 4 ώρες εβδομαδιαίως 
και συγκεκριμένα 2 ώρες Θεωρίας και 2 ώρες Ασκή¬ 
σεις Πράξης με Φόρτο Εργασίας 8 και 5 Διδακτικές 
Μονάδες. 

Σκοπός του μαθήματος, είναι η εξεύρεση του λει¬ 
τουργικού κόστους της διαδικασίας αγοράς, παραγωγής 
και διάθεσης μιας υπηρεσίας ή αγαθού (ένα έδεσμα ή 
ένα ποτό) σε κάθε στάδιό της ώστε να διαμορφώνεται 
όσο το δυνατό ορθότερα η τιμή διάθεσής του και να 
αναλύονται οι παράμετροί του. Αναλύονται επίσης διά¬ 
φοροι τρόποι ελέγχου της παραγωγής και κοστολογίων 
τόσο ενδιάμεσα όσο και στο τέλος μιας διαχειριστικής 
περιόδου. Η διαδικασία κοστολογίων επεκτείνεται στην 
οικονομική διαχείριση της αποθήκης ώστε να γίνεται 
ορθολογιστικότερη χρήση των χρηματοοικονομικών 
πόρων της εταιρίας. 

Περίγραμμα μαθήματος: Η ανάλυση των μεθόδων 
διαχείρισης τροφίμων και ποτών στην υπηρεσία της 
επιχειρησιακής δομής μίας επιχείρησης για την ελα- 
χιστοποίηση των ελλειμμάτων και την μεγιστοποίηση 
του κέρδους. 

7. Οργάνωση και Λειτουργία Επισιτιστικών Μονάδων 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Γ' εξάμηνο 3 ώρες εβδομαδιαίως 
και συγκεκριμένα 2 ώρες Θεωρίας και 1 ώρα Εργαστήριο 
με Φόρτο Εργασίας 7 και 4 Διδακτικές Μονάδες. 

Σκοπός του μαθήματος, είναι η απόκτηση των απαραί¬ 
τητων γνώσεων για την ανάπτυξη ορισμένων βασικών 
τεχνικών δεξιοτήτων στο σχεδίασμά, την οργάνωση, την 
υλοποίηση και τον έλεγχο της παραγωγικής διαδικασίας 
και η απόκτηση των απαραίτητων δεξιοτήτων που θα 
καταστήσει ικανούς τους σπουδαστές να εργάζονται σε 
ομάδες και η κατανόηση των αρχών της εφαρμοσμένης 
διοίκησης. 

Περίγραμμα μαθήματος: Διοίκηση επισιτιστικών επι¬ 
χειρήσεων. Η δομή των επισιτιστικών επιχειρήσεων. 
Αρχές σχεδιασμού χώρων και εγκαταστάσεων μαζι¬ 


κής παραγωγής φαγητών. Προσδιορισμός και επιλογή 
εξοπλισμού. Διοίκηση ανθρώπινων πόρων. Συστήματα 
παραγωγής φαγητών. Σύνθεση μενού. Προγραμματισμός 
και κοστολόγηση τροφίμων. Υγιεινή και ασφάλεια στις 
επισιτιστικές επιχειρήσεις. Διοίκηση ολικής ποιότητας. 

8. Αρχιτεκτονική - Εξοπλισμός Ξενοδοχείων 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Γ' εξάμηνο 3 ώρες εβδομαδιαίως 
και συγκεκριμένα 2 ώρες Θεωρίας και 1 ώρα Άσκηση 
Πράξης με Φόρτο Εργασίας 7 και 4 Διδακτικές Μονά¬ 
δες. 

Σκοπός του μαθήματος, είναι η ανάλυση βασικών προ¬ 
βλημάτων αρχιτεκτονικής ξενοδοχείων και διαρρύθμιση 
των εσωτερικών τους χώρων με έμφαση στη λειτουργι¬ 
κότητα. Η αποτελεσματική αξιοποίηση του περιβάλλο¬ 
ντος χώρου. Μελέτη εγκατάστασης του ξενοδοχειακού 
εξοπλισμού. 

Περίγραμμα μαθήματος: Οικονομικός και τεχνικός 
σχεδιασμός ξενοδοχείων. Τύποι και μέγεθος μονάδων 
από κατασκευαστική άποψη, κατανομή εσωτερικού 
χώρου και συμβολισμοί στο αρχιτεκτονικό σχέδιο και 
στην παροχή υπηρεσιών. Με γνώμονα την εργονομία, 
λειτουργικότητα, αισθητική και ασφάλεια, η κατασκευή 
και διαρρύθμιση εσωτερικών και εξωτερικών χώρων των 
ξενοδοχείων καθώς και. η επιλογή. 

9. Τήρηση Λογαριασμών Πελατών 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Δ' εξάμηνο 5 ώρες εβδομαδιαίως 
και συγκεκριμένα 2 ώρες Θεωρίας και 3 ώρες Εργαστή¬ 
ριο με Φόρτο Εργασίας 9 και 5 Διδακτικές Μονάδες. 

Σκοπός του μαθήματος, είναι η κατανόηση της τεχνι¬ 
κής τήρησης λογαριασμών των πελατών και η εφαρ¬ 
μογή της στις ξενοδοχειακές επιχειρήσεις, αρχικά σε 
χειρόγραφο σύστημα και στη συνέχεια σε ξενοδοχειακά 
προγράμματα με τη χρήση Η/Υ. 

Περίγραμμα μαθήματος: Εισαγωγή στη τήρηση λογα¬ 
ριασμών πελατών. Καταχωρήσεις στη Μαίη ΘουΓαηΙθ. 
Αφίξεις. Ραεεαηίε. Αναχωρήσεις. Ταμείο Διορθώσεις. 
Αποτελέσματα. Εφαρμογές,. 

10. Συντήρηση Εγκαταστάσεων και Εξοπλισμοί Ξε¬ 
νοδοχείων 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Ε' εξάμηνο 3 ώρες εβδομαδιαίως 
και συγκεκριμένα 2 ώρες Θεωρίας και 1 ώρα Άσκηση 
Πράξης με Φόρτο Εργασίας 7 και 4 Διδακτικές Μονά¬ 
δες. 

Σκοπός του μαθήματος, είναι η εκτεταμένη και λε¬ 
πτομερής περιγραφή των αναγκών συντήρησης του 
εξοπλισμού και των κτιριακών εγκαταστάσεων σε μια 
επιχείρηση με τις ανάγκες και τα προβλήματα τα οποία 
απορρέουν από την χρήση τους. Επιδεικνύονται διάφο¬ 
ροι τρόποι καταγραφής, μετάδοσης και αντιμετώπισης 
των προβλημάτων αυτών καθώς και η ορθή οργάνωση 
και διαχείριση των Α. υλών, των ανταλλακτικών και του 
ανθρώπινου δυναμικού. Τέλος, αναφέρονται οι τρόποι 
οικονομικής διαχείρισης και προϋπολογισμών του λει¬ 
τουργικού κόστους και οι τρόποι κατανομής του στα 
τμήματα δέκτες των υπηρεσιών αυτών. 

Περίγραμμα μαθήματος: Η ανάλυση των μεθόδων δι¬ 
αχείρισης του τμήματος συντήρησης σαν εργαλείο για 
την μείωση του κόστους Α υλών την ορθολογιστικότερη 
χρήση του ανθρώπινου δυναμικού και την καλή συντή¬ 
ρηση των παγίων της επιχείρησης. 

11. Ξενοδοχειακό Λογισμικό 

Ανήκει στην Κατηγορία των Υποχρεωτικών Μαθημά¬ 
των διδάσκεται στο ΣΤ' εξάμηνο 4 ώρες εβδομαδιαίως 
και συγκεκριμένα 1 ώρα Θεωρίας και 3 ώρες Εργαστήριο 
με Φόρτο Εργασίας 6 και 4 Διδακτικές Μονάδες. 

Σκοπός του μαθήματος, είναι η εκμάθηση πληροφο¬ 
ριακών συστημάτων των ξενοδοχειακών επιχειρήσεων 
και η εφαρμογή των διαφόρων λειτουργιών σε ξενοδο¬ 
χειακά λογισμικά προγράμματα. 

Περίγραμμα μαθήματος: Εφαρμογή των δρώμενων 
που εξυπηρετούν τα πληροφοριακά συστήματα των 
ξενοδοχείων σε αντίστοιχο λογισμικό. 

Συνοπτική παρουσίαση των πράξεων-εφαρμογών που 
εμπλέκονται στην όλη διαδικασία της λειτουργίας των 
πληροφοριακών συστημάτων στα ξενοδοχεία 

12. Μηχανοργάνωση Ξενοδοχείων 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Δ' εξάμηνο 4 ώρες εβδομαδιαίως 
και συγκεκριμένα 2 ώρες Θεωρίας και 2 ώρες Εργαστή¬ 
ριο με Φόρτο Εργασίας 8 και 5 Διδακτικές Μονάδες. 

Σκοπός του μαθήματος, Σκοπός του μαθήματος είναι 
η εκμάθηση ξενοδοχειακών λογισμικών προγραμμάτων 
με εφαρμογές σε ξενοδοχειακά προγράμματα. 

Περίγραμμα μαθήματος: Επιλεκτική, με βάση την αγο¬ 
ρά που απευθύνονται, χρήση λογισμικών στα σημεία που 
δηλώνουν τον χαρακτήρα τους (ΕίάθΙίο, 0ρβΓ3, Μοίεα, 
ΘαΙίΙθο) και ανάλυση των δυνατοτήτων της χρήσης επι- 
κοινωνιακών και πληροφορικών συστημάτων 

Ανάλυση, σε παγκόσμιο επίπεδο, των τάσεων της 
έρευνας στη χρήση λογισμικών, που εξυπηρετούν τον 
ξενοδοχειακού τομέα, σε συσχετισμό με την διαμόρφω¬ 
ση πελατείας στόχου. 

13. Υπηρεσία Υποδοχής και Κρατήσεων 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Γ' εξάμηνο 5 ώρες εβδομαδιαίως και 
συγκεκριμένα 2 ώρες Θεωρίας και 3 ώρες Εργαστήριο 
με Φόρτο Εργασίας 9 και 5 Διδακτικές Μονάδες. 

Σκοπός του μαθήματος, είναι η κατανόηση, η οργάνωση 
και η εκτέλεση από τους σπουδαστές των διαδικασιών 
εκείνων, που είναι απαραίτητες για την καλή και εύρυθμη 
λειτουργία του τμήματος Υποδοχής και Κρατήσεων. 

Περίγραμμα μαθήματος: Η θέση του τμήματος Υποδο¬ 
χής στο Ξενοδοχείο. Εσωτερική Επικοινωνία με πελάτες 
και τμήματα του Ξενοδοχείου. Διαδικασίες Κρατήσεων, 
Αφίξεων και Αναχωρήσεων πελατών. 

14. Ψυχαγωγία Ξενοδοχείων 

Ανήκει στην Κατηγορία των Υποχρεωτικών Μαθη¬ 
μάτων διδάσκεται στο ΣΤ' εξάμηνο 2 ώρες Θεωρίας 
εβδομαδιαίως με Φόρτο Εργασίας 6 και 3 Διδακτικές 
Μονάδες. 

Σκοπός του μαθήματος, είναι να αναλύσει και να 
παρουσιάσει τα κυριότερα θέματα που αφορούν στη 
ψυχαγωγία πελατών, να περιγράφει και να επεξηγήσει 
τη σπουδαιότητα του τομέα αυτού καθώς όλους τους 
παράγοντες που καθορίζουν τη συστηματική και αποτε¬ 
λεσματική οργάνωση του τμήματος, ώστε να συμβάλλει 
στην ποιοτική εξυπηρέτηση πελατών στην ξενοδοχειακή 
βιομηχανία. 


Περίγραμμα μαθήματος: Ο ρόλος της ψυχαγωγίας 
πελατών στα ξενοδοχεία. Τα προϊόντα της ξενοδοχει¬ 
ακής απίπιαίίοπ. Οι ψυχαγωγικές δραστηριότητες, καλές 
τέχνες και άθληση. Το έργο των απίπιαΙουΓε. Ο προγραμ¬ 
ματισμός του τμήματος της ψυχαγωγίας. 

15. Αγγλική Τουριστική Ορολογία 

Ανήκει στην Κατηγορία των Υποχρεωτικών Μαθημά¬ 
των διδάσκεται στο Δ' εξάμηνο 5 ώρες εβδομαδιαίως 
και συγκεκριμένα 3 ώρες Θεωρίας και 2 ώρες Ασκή¬ 
σεις Πράξης με Φόρτο Εργασίας 11 και 6 Διδακτικές 
Μονάδες. 

Σκοπός του μαθήματος, είναι η εξάσκηση στην προ¬ 
φορική επικοινωνία και στον γραπτό λόγο (στην Αγγλι¬ 
κή) με χρήση της ορολογίας που χρησιμοποιείται στις 
τουριστικές επιχειρήσεις. 

Περίγραμμα μαθήματος: Εκμάθηση τουριστικής ορο¬ 
λογίας που χρησιμοποιείται στις τουριστικές επιχειρή¬ 
σεις με διάφορες μεθόδους. 

16. Β' Ξένη Γλώσσα Τουριστική Ορολογία 

Ανήκει στην Κατηγορία των Επιλογής Υποχρεωτικών 
Μαθημάτων διδάσκεται στο Δ' εξάμηνο 5 ώρες εβδο¬ 
μαδιαίως και συγκεκριμένα 3 ώρες Θεωρίας και 2 ώρες 
Ασκήσεις Πράξης με Φόρτο Εργασίας 11 και 6 Διδακτικές 
Μονάδες. 

Σκοπός του μαθήματος, είναι η εξάσκηση στην προφο¬ 
ρική επικοινωνία και στον γραπτό λόγο (στην γλώσσα 
επιλογής του σπουδαστή) με χρήση της ορολογίας που 
χρησιμοποιείται στις τουριστικές επιχειρήσεις. 

Περίγραμμα μαθήματος: Εκμάθηση τουριστικής ορο¬ 
λογίας που χρησιμοποιείται στις τουριστικές επιχειρή¬ 
σεις με διάφορες μεθόδους. 

ΣΕΜΙΝΑΡΙΟ ΤΕΛΕΙΟΦΟΙΤΩΝ 

Ανήκει στην Κατηγορία των Υποχρεωτικών Μαθημά¬ 
των διδάσκεται στο ΣΤ' εξάμηνο 3 ώρες εβδομαδιαίως, 
με Φόρτο Εργασίας 9 και 5 Διδακτικές Μονάδες. 

Σκοπός του μαθήματος είναι η απόκτηση της ικανό¬ 
τητας να προετοιμάζονται και παρουσιάζονται θέματα 
προς συζήτηση τεκμηριωμένα επιστημονικά και κάτω 
από συνθήκες πίεσης χρόνου. 

ΠΤΥΧΙΑΚΗ ΕΡΓΑΣΙΑ 

Οι σπουδαστές οφείλουν να εκπονήσουν πτυχιακή 
εργασία σε θέμα της ειδικότητάς τους. 

ΠΡΑΚΤΙΚΗ ΑΣΚΗΣΗ 

Οι σπουδές στις ΑΣΤΕ περιλαμβάνουν πρακτική άσκη¬ 
ση και η πραγματοποίησή της είναι προϋπόθεση λήψης 
πτυχίου. 

2. Από την παρούσα απόφαση δεν προκαλείται επιπλέ¬ 
ον δαπάνη σε βάρος του προϋπολογισμού του ΟΤΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2006 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΤΟΥΡΙΣΤΙΚΗΣ 

ΚΑΙ ΘΡΗΣΚΕΥΜΑΤΩΝ ΑΝΑΠΤΥΞΗΣ 

Μ. ΓΙΑΝΝΑΚΟΥ ΦΑΝΗ ΠΑΛΛΗ - ΠΕΤΡΑΛΙΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


1 ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκταοέλιδο ή μέρος αυτού. 

• Για τα φωτοαντίγραφα ΦΕΚ σε 0,15 6υτο ανά σελίδα. 

Σε μορφή θθ: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήοιο 

50 

Α 

3μηνιαίο 

40 

Ν.Π.Δ.Δ. 

Ετήοιο 

50 

Α' 

Μηνιαίο 

15 

Παράρτημα 

Ετήοιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήοιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήοιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, Ι 3 Χ: 210 - 4071010 ίηΐθτπβΐ: ΙιΙΙρ://νννννν. 0 ΐ. 0 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από τοίηίετπβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00" 



02004431104060012 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρΥ/νννννν.θΙ.ηΓ - 0-ιπ3ίΙ: «θύπτ35ΐβΓ@6ΐ.9Γ 
















